b"\n_START_ARTICLE_\nPok\xc3\xa9mon Black at White\n_START_SECTION_\nMga Katangian\n_START_PARAGRAPH_\nAng mga katangian ng larong Black at White ay katulad lang din ito sa mga nakaraang henerasyon ng larong Pok\xc3\xa9mon. Isa na rito ang araw at ang oras, mga galaw ng Pok\xc3\xa9mon, Nintendo Wi-Fi Connection at iba't iba pang mga pang komunikasyon na katangian at Battle Frontier. Pero itong dalawang laro na Black at White ay meron mga nadagdagan na katangian at mas pinagandang mga katangian na meron na sa mga nakaraang laro ng Pok\xc3\xa9mon._NEWLINE_Katulad ng pinagandang grapika, puno ng animado ang galaw ng bawat tao at Pok\xc3\xa9mon sa laro, ang kanilang mga sprites. At kapag ikaw ay nakipag usap sa bawat tao, ang dyalogo ay pinaganda pa ng lalo na makikita mo sa itaas ng kanilang ulo at hindi katulad sa mga nakarang laro ng Pok\xc3\xa9mon ay isang simpleng karton ng dyalogo ito.\n_START_SECTION_\nC-Gear\n_START_PARAGRAPH_\nAng Communication Gear o sa mas kilala sa tawag na C-Gear (sa Hapon: C\xe3\x82\xae\xe3\x82\xa2 C-Gear) ay pinapayagan ang bawat manlalaro na gumamit ng multiplayer na katangian habang kahit na nasaan ka sa mundo ng laro. May iba't ibang uri ito ng komunikasyon na ginagamit: Wireless, Nintendo Wi-Fi Connection at Infrared. Itong C-Gear parang katulad lang siya ng Pok\xc3\xa9tch pero mas marami ang mga katangian ng C-Gear.\n_START_SECTION_\nPok\xc3\xa9mon Dream World\n_START_PARAGRAPH_\nAng Pok\xc3\xa9mon Dream World (sa Hapon: \xe3\x83\x9d\xe3\x82\xb1\xe3\x83\xa2\xe3\x83\xb3\xe3\x83\x89\xe3\x83\xaa\xe3\x83\xbc\xe3\x83\xa0\xe3\x83\xaf\xe3\x83\xbc\xe3\x83\xab\xe3\x83\x89 Pok\xc3\xa9mon Dream World) ay isang espesyal na katangian ng mga larong Black at White na ginagamitan ng Nintendo Wi-Fi Connection na ipinapatakbo ng website na Pokemon-GL.com. Ang Dream World ay pinapayagan ang bawat manlalaro na magpadala ng kanilang Pok\xc3\xa9mon sa Internet para makakuha ng iba't ibang gamit at makasalamuha ang iba't ibang Pok\xc3\xa9mon.\n_START_SECTION_\nPok\xc3\xa9mon Global Link\n_START_PARAGRAPH_\nAng Pok\xc3\xa9mon Global Link ay isang katangiang multiplayer ng mga larong Black at White na ginagamitan ng Nintendo Wi-Fi Connection. Ito ay analogo ng GTS sa ikaapat na henerasyon. Ang katangian nito ay ang magkarga ng mga save file ng mga manlalaro sa Website ng Pok\xc3\xa9mon Global Link para makapunta sa Pok\xc3\xa9mon Dream World. Ang mga manlalaro ay pwede rin pumunta sa Pok\xc3\xa9mon Center para makapunta sa Random Matchup na makipag laban sa mga ibang mga manlalaro na naka konekta rin sa Random Matchup. Ang Pok\xc3\xa9mon Global Link ay lugar rin ng mga manlalaro para maka download ng mga pabalat para sa C-Gear at Pok\xc3\xa9dex at karagdagang mga kanta sa Pok\xc3\xa9mon Musical.\n_START_SECTION_\nPok\xc3\xa9mon Musical\n_START_PARAGRAPH_\nAng Pok\xc3\xa9mon Musical (sa Hapon: \xe3\x83\x9d\xe3\x82\xb1\xe3\x83\xa2\xe3\x83\xb3\xe3\x83\x9f\xe3\x83\xa5\xe3\x83\xbc\xe3\x82\xb8\xe3\x82\xab\xe3\x83\xab Pok\xc3\xa9mon Musical) ay isa sa mga katangian ng mga larong Black at White, na kapalit ng Pok\xc3\xa9mon Contest na pangkasalukuyan na nasa ikaapat na henerasyon, Super Contest naman sa mga larong Diamond, Pearl at Platinum at Pok\xc3\xa9athlon naman sa Heartgold at Soulsilver. Ang mga manlalaro ay bibihisan nila ang kanilang mga Pok\xc3\xa9mon ng iba't ibang kagamitan at pagkatapos nito ay sasayaw ito sa entablado kasama rin ang iba't ibang Pok\xc3\xa9mon ng mga manlalaro.\n_START_SECTION_\nEntralink\n_START_PARAGRAPH_\nAng Entralink (sa Hapon: \xe3\x83\x8f\xe3\x82\xa4\xe3\x83\xaa\xe3\x83\xb3\xe3\x82\xaf Hilink) ay isang bagong katangian sa mga larong Black at White na pinapayagan ang bawat manlalaro na makalaro ang ibang malalaro. Sa Rehiyon ng Unova, ang Entralink ay nasa kalagitnaang bahagi nito. Ang lahat ng mga Pok\xc3\xa9mon na makukuha sa Pok\xc3\xa9mon Dream World ay makukuha rito.\n_START_SECTION_\nMga Panahon\n_START_PARAGRAPH_\nSa larong Pok\xc3\xa9mon Black at White meron itong katangian na pwedeng magpalit ng panahon, Pag Tag-sibol nangyayari ito sa buwan ng Enero, Mayo at Setyembre. Tuwing Tag-init nangyayari ito Pebrero, Hunyo at Oktubre. Tuwing Tag-lagas Marso, Hulyo at Nobyembre. Tuwing Tag-lamig nangyayari ito tuwing Abril, Agosto at Disyembre.\n_START_SECTION_\nTripleng at Rotasyong Labanan\n_START_PARAGRAPH_\nAng Tripleng Labanan ay unang ipinakilala sa ikalimang henerasyon sa laro na Black at White na kung saan tag tatlong Pok\xc3\xa9mon ang mga maglalaban sa kabilang gilid. Minsan ang mga ilang Pok\xc3\xa9mon ay may katangian na kayang atakihin ang tatlong kalaban nang sabay-sabay at ilan din sa mga katangian ng Tripleng Labanan ay limitado. Dito rin ipinakilala ang mga Pok\xc3\xa9mon na si Pansage, Pansear at Panpour. Pwede rin mag sama ang mga move nang sabay-sabay katulad ng Fusion Flare na move ni Reshiram at Fusion Bolt naman kay Zekrom._NEWLINE_Ang Rotasyong Labanan ay unang ipinakilala din sa ikalimang henerasyon sa laro na Black at White na katulad lang din ng Tripleng Labanan. Tatlong Pok\xc3\xa9mon ang maglalaban sa kabilang gilid ngunit kapag nakikipag laban umiikot ang bilog sa kanan at minsan sa kaliwa, medyo nakakalito ito kaya gagamitan mo ito estratehiya habang nakikipag laban.\n_START_SECTION_\nAng Unova\n_START_PARAGRAPH_\nAng manlalaro ay magsisimula sa Rehiyon ng Unova (sa Hapon: \xe3\x82\xa4\xe3\x83\x83\xe3\x82\xb7\xe3\x83\xa5\xe5\x9c\xb0\xe6\x96\xb9 Isshu-chih\xc5\x8d) na malayo sa iba pang malalaking rehiyon ng Pok\xc3\xa9mon na Kanto, Johto, Hoenn at Sinnoh, na kung saan ito ay binase sa New York City na ipinaliwanag na direktor na si Junichi Masuda. Ilan sa mga lugar sa Unova ay nahahawig sa New York, at isa na dun ang Castelia City na nahahawig sa Lower Manhattan, ang Skyarrow Bridge na kung saan ay nahahawig sa Brooklyn Bridge at ang iba pang mga lugar katulad ng mga panlibangang parke, mga daungan, mga paliparan at mga tulay.\n_START_SECTION_\nKuwento\n_START_PARAGRAPH_\nAng laro ay magsisimula sa Bayan ng Nuvema sa kuwarto ng manlalaro kasama si Cheren, ang kanyang kababata. Si Propesor Juniper ay mag iiwan ng karton para sa kanila at may laman itong tatlong Pok\xc3\xa9mon na si Snivy, Tepig at Oshawott para kanilang piliin at magsisilbing kanilang pang simulang Pok\xc3\xa9mon. Pagkatapos ng kanilang pagpili, ang kanyang kababata na si Bianca ay manghahamon na makipag-labanan ng Pok\xc3\xa9mon. Pagkatapos ng labanan, ang kuwarto ng manlalaro ay magugulo at yun ang ikakagulat at ikamamangha ni Bianca. Tapos papagalingin ni Cheren ang Pok\xc3\xa9mon ni Bianca at ng manlalaro. Tapos si Cheren naman ang makikipaglaban ng Pok\xc3\xa9mon sa manlalaro at kapag natalo ka niya ipagmamalaki niya ang kanyang pagka-panalo at sasabihin niya sa manlalaro na hihingi siya ng tawad sa nanay ng manlalaro tungkol sa nagulong kuwarto._NEWLINE_Pagkatapos nilang humingi ng tawad, pupunta sila sa labaratoryo ni Propesor Juniper at tatanungin niya kung gusto bigyan ng manlalaro ng palayaw ang Pok\xc3\xa9mon na natanggap nito sa kanya, at tapos ipapaliwanag niya ang tungkol sa Pok\xc3\xa9dex, at matapos niya ipaliwanag ibibigay niya sa kanilang tatlong magkakaibigan ang Pok\xc3\xa9dex. At ibibigay rin sa kanilang tatlong magkakaibigan ng nanay ng manlalaro ang Town Map._NEWLINE_Magmula noon, Ang manlalaro ay magsisimula nang kanyang paglalakbay sa Rehiyon ng Unova kasama ang kanyang dalawang kaibigan na si Cheren at Bianca na kakalabanin ang Walong Gym Leader, susubukin na kompletuhin ang Pok\xc3\xa9dex ng Unova, at tataluhin ang Elite Four at ang Kampeon sa Pok\xc3\xa9mon League._NEWLINE_Ngunit sa panahon ng kanilang paglalakbay, meron mga kontrabidang Team Plasma na balak nito paghiwalayin ang mga Pok\xc3\xa9mon at ang mga tagasanay. Si N ang pinuno ng Team Plasma at ang pinuno ng Pitong Sages na may lihim na tinatago ay si Ghetsis at gusto rin ni N na mahuli ang Legendary Pok\xc3\xa9mon na si Reshiram/Zekrom para mapadali ang paggawa ng plano nila. Gusto ng tatlong magkakaibigan na hadlangan ang plano ng Team Plasma para sa ikabubuti ng lahat."